text: Røg fra halmbrand på Kegnæs drev ind over Flensborg
  31 maj 2016 kl. 04.39
  Brandfolkene fik natten til tirsdag kontrol over en stor halmbrand på en mark på Kegnæs på Sydals. Røgen fra branden drev mandag eftermiddag og aften ind over Flensborg.
  Sønderborg Brand og Redning har nu kontrol over en stor brand i en meget stor stak bigballer på en mark på Kegnæs på Sydals. Der har natten igennem været tale om  kontrolleret afbrænding samtidig med  sikring af de omkring 1000 bigballer ud af 3000, der ikke er brændt.
  Røgen fra branden drev mandag eftermiddag og aften ind over Flensborg - men den var og er ikke giftig.
  Brandvæsnet kæmpede mandag en hel del med vinden, som konstant pustede til ilden. Der blev tilkaldt gravemaskiner, som kunne vælte bigballerne omkuld og dermed lette slukningsarbejdet.
  Brandårsagen er endnu ukendt.
  Det går den rigtige vej, taktikken er kontrolleret afbrænding samt sikring af de ca. 1000 Big baller der er intakte. pic.twitter.com/5y2Ymo3Y5Z
  
  